CELEX: 31986L0424
Language: el
Date: 1986-07-15 00:00:00
Title: Πρώτη οδηγία 86/424/ΕΟΚ της Επιτροπής της 15ης Ιουλίου 1986 για τον καθορισμό των μεθόδων δειγματοληψίας για τη χημική ανάλυση των καζεϊνών και καζεϊνικών αλάτων

Avis juridique important

|

31986L0424

Πρώτη οδηγία 86/424/ΕΟΚ της Επιτροπής της 15ης Ιουλίου 1986 για τον καθορισμό των μεθόδων δειγματοληψίας για τη χημική ανάλυση των καζεϊνών και καζεϊνικών αλάτων  

Επίσημη Εφημερίδα αριθ. L 243 της 28/08/1986 σ. 0029 - 0033 Φινλανδική ειδική έκδοση: Κεφάλαιο 13 τόμος 15 σ. 0256  Σουηδική ειδική έκδοση: Κεφάλαιο 13 τόμος 15 σ. 0256 

***** ΠΡΩΤΗ ΟΔΗΓΙΑ ΤΗΣ ΕΠΙΤΡΟΠΗΣ  της 15ης Ιουλίου 1986  για τον καθορισμό των μεθόδων δειγματοληψίας για τη χημική ανάλυση των καζεϊνών και καζεϊνικών αλάτων  (86/424/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 83/417/ΕΟΚ του Συμβουλίου της 25ης Ιουλίου 1983 (1) για την προσέγγιση των νομοθεσιών των κρατών μελών σχετικά με τις καζεΐνες και τα καζεϊνικά άλατα που προορίζονται για την ανθρώπινη διατροφή, και ιδίως το άρθρο 9,  Εκτιμώντας:  ότι, κατ' εφαρμογή του άρθρου 9 της οδηγίας 83/417/ΕΟΚ, οι καζεΐνες και τα καζεϊνικά άλατα πρέπει να υπόκεινται σε δειγματοληψία σύμφωνα με κοινοτικές μεθόδους·  ότι είναι σκόπιμο να θεσπιστεί μια πρώτη σειρά μεθόδων δειγματοληψίας για χημική ανάλυση για τις οποίες έχουν γίνει μελέτες·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Τροφίμων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Οι διαδικασίες για τη λήψη δειγμάτων που προβλέπονται στο άρθρο 9 στοιχείο β) της οδηγίας 83/417/ΕΟΚ παρατίθεται στο παράρτημα της παρούσας οδηγίας.  Άρθρο 2  Τα κράτη μέλη θέτουν σε ισχύ τα μέτρα που είναι αναγκαία για να συμμορφωθούν με την παρούσα οδηγία το αργότερο στις 15 Ιανουαρίου 1988 (2) και ενημερώνουν, σχετικά, αμέσως την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 15 Ιουλίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 237 της 26. 8. 1983, σ. 25.  (2) Ημερομηνία 18 μήνες μετά την έκδοση της παρούσας οδηγίας.  ΠΑΡΑΡΤΗΜΑ  ΜΕΘΟΔΟΙ ΔΕΙΓΜΑΤΟΛΗΨΙΑΣ ΓΙΑ ΤΗ ΧΗΜΙΚΗ ΑΝΑΛΥΣΗ ΤΩΝ ΒΡΩΣΙΜΩΝ ΚΑΖΕΪΝΩΝ ΚΑΙ ΚΑΖΕΪΝΙΚΩΝ ΑΛΑΤΩΝ  Ι. ΓΕΝΙΚΕΣ ΔΙΑΤΑΞΕΙΣ  1. Διοικητικές προδιαγραφές  1.1. Προσωπικό  Η δειγματοληψία πρέπει να πραγματοποιείται από άτομο ειδικευμένο, οριζόμενο ειδικά για το σκοπό αυτό, σύμφωνα με τις διατάξεις που ισχύουν στο κράτος μέλος.  1.2. Κλείσιμο και επισήμανση των δειγμάτων  Κάθε επίσημο δείγμα κλείνεται, σφραγίζεται στον τόπο δειγματοληψίας και επισημαίνεται σύμφωνα με τις διατάξεις που ισχύουν στο κράτος μέλος.  1.3. Σχηματισμός ταυτοσήμων δειγμάτων  Λαμβάνονται ταυτόχρονα για την ανάλυση τουλάχιστον δύο ισοδύναμα αντιπροσωπευτικά δείγματα. Με την επιφύλαξη διατάξεων που πρόκειται να καθοριστούν σε κοινοτικό επίπεδο, ο αριθμός των λαμβανομένων δειγμάτων εξαρτάται από την εθνική νομοθεσία που ισχύει για το θέμα αυτό σε κάθε κράτος μέλος. Τα δείγματα αποστέλλονται στο εργαστήριο το ταχύτερο δυνατό μετά τη δειγματοληψία.  1.4. Πρωτόκολλο δειγματοληψίας  Τα δείγματα συνοδεύονται από πρωτόκολλο δειγαμτοληψίας το οποίο συντάσσεται σύμφωνα με τη νομοθεσία του κράτους μέλους.  2. Όργανα δειγματοληψίας  2.1. Χαρακτηριστικά  Τα όργανα δειγματοληψίας δεν πρέπει να μπορούν να προκαλέσουν στο δείγμα μεταβολή δυνάμενη να αλλάξει τα αποτελέσματα των αναλύσεων που πρόκειται να διεξαχθούν. Τα όργανα αυτά πρέπει να είναι αρκετά γερά ώστε η χρησιμοποίησή τους να μη μπορεί να οδηγήσει σε λανθασμένα αποτελέσματα.  Συνιστάται η χρησιμοποίηση εξοπλισμού από ανοξείδωτο χάλυβα. Όλες οι επιφάνειες πρέπει να είναι λείες και δίχως ρωγμές και όλες οι γωνίες στρογγυλευμένες. Τα όργανα δειγματοληψίας πρέπει να ανταποκρίνονται στις προδιαγραφές που έχουν καθοριστεί για κάθε προϊόν στο οποίο πρόκειται να γίνει δειγματοληψία.  3. Δοχεία δειγμάτων  3.1. Χαρακτηριστικά  Η φύση και η σχεδίαση των δοχείων που προορίζονται δια τα δείγματα καθώς και τα συστήματα κλεισίματος τους πρέπει να εξασφλίζουν την κατάλληλη προστασία του δείγματος και την αποφυγή κάθε μεταβολής στο δείγμα που να επηρεάζει το αποτέλεσμα των μετέπειτα αναλύσεων ή εξετάσεων. Μεταξύ των υλικών που μπορούν να χρησιμοποιηθούν αναφέρονται το γυαλί και ορισμένα μέταλλα και πλαστικά. Τα δοχεία πρέπει να είναι κατά προτίμηση αδιαφανή. Σε αντίθετη περίπτωση, μόλις πληρωθούν πρέπει να διατηρούνται σε σκοτεινό μέρος.  Τα δοχεία και τα συστήματα κλεισίματός τους πρέπει να είναι καθαρά και στεγνά. Το σχήμα και η χωρητικότητα των δοχείων πρέπει να ανταποκρίνονται στις προδιαγραφές που έχουν καθοριστεί για το προϊόν στο οποίο θα γίνει η δειγματοληψία.  Επιτρέπεται η χρήση πλαστικών δοχείων μιας χρήσης καθώς και δοχείων από φύλλο αλουμινίου ή πλαστικές σακούλες με κατάλληλο σύστημα κλεισίματος.  Τα δοχεία εκτός από τις πλαστικές σακούλες πρέπει να είναι καλά κλεισμένα είτε με πώμα είτε με κοχλιωτό μεταλλικό ή πλαστικό καπάκι επενδεδυμένο, αν είναι ανγκαίο, με πλαστικό παρέμβυσμα σταγανότητας, αδιάλυτο, μη απορροφητικό και αδιαπέραστο από λίπη που να μην επηρεάζει την οσμή, τη γεύση, τις ιδιότητες ή τη σύνθεση του δείγματος. Τα χρησιμοποιούμενα πώματα, πρέπει να είναι κατασκευασμένα ή επικαλυμμένα με μη απορροφητικά και άοσμα υλικά.  4. Τεχνική της δειγματοληψίας  Τα δοχεία των δειγμάτων πρέπει να κλείνονται αμέσως μετά το τέλος της δειγματοληψίας.  5. Διατήρηση και αποθήκευση των δειγμάτων  Συνιστάται, οι θερμοκρασίες διατήρησης των δειγμάτων των διαφόρων καζεϊνών και καζεϊνικών αλάτων πριν τη μεταφορά τους να μην υπερβαίνουν τους 25 °C.  6. Μεταφορά των δειγμάτων  Τα δείγματα μεταφέρονται στο εργαστήριο που έχει αναλάβει τη διεξαγωγή των δοκιμασιών το ταχύτερο δυνατό (κατά προτίμηση εντός 24 ωρών από την δειγματοληψία). Κατά τη μεταφορά πρέπει να λαμβάνονται προφυλάξεις ώστε να αποφευχθεί προσβολή από ξένες οσμές καθώς και κάθε έκθεση απευθείας στο ηλιακό φως ή σε θερμοκρασία άνω των 25 °C. ΙΙ. ΜΕΘΟΔΟΣ ΔΕΙΓΜΑΤΟΛΗΨΙΑΣ ΤΩΝ ΚΑΖΕΪΝΩΝ ΚΑΙ ΚΑΖΕΪΝΙΚΩΝ ΑΛΑΤΩΝ  1. Σκοπός και πεδίο εφαρμογής  Η παρούσα μέθοδος περιγράφει τη δειγματοληψία των:  - βρώσιμων όξινων καζεϊνών,  - βρώσιμων καζεϊνών πυτίας,  - βρώσιμον καζεϊνικών αλάτων.  2. Όργανα  Βλέπε «Γενικές διατάξεις» σημείο 2.  2.1. Δειγματολήπτες, μήκους τέτοιου ώστε να φθάνουν μέχρι τον πυθμένα του δοχείου που περιέχει το προϊόν. Οι δειγματολήπτες που ανταποκρίνονται στην περιγραφή του μέρους ΙΙΙ της παρούσας οδηγίας είναι ενδεδειγμένοι.  2.2. Κουτάλες ή σπάτουλες  Με ευρύ κοίλωμα  2.3. Δοχεία δειγμάτων  Βλέπε «Γενικές διατάξεις» σημείο 3.  3. Τρόπος εργασίας  3.1. Γενικές διατάξεις  Πρέπει να λαμβάνεται κάθε δυνατή προφύλαξη ώστε η απορρόφηση νερού από το προϊόν που περιέχεται στο δοχείο να περιορίζεται στο ελάχιστο κατά τη διάρκεια ή πριν από τη δειγματοληψία για ανάλυση. Μετά το τέλος της δειγαμτοληψίας το δοχείο με το προϊόν κλείνεται καλά.  3.2. Τρόπος εργασίας εργασίας  3.2.1. Δειγματοληψία (γενικά)  Λαμβάνεται δείγμα 200 γραμμαρίων τουλάχιστον.  Ο καθαρός και στεγνός δειγματολήπτης εισάγεται στη μάζα του προϊόντος γέρνοντας το δοχείο λίγο ή πλαγιάζοντας το εφόσον χρειάζεται. Η σχισμή προσανατολίζεται προς τα κάτω και κρατείται ένας κανονικός ρυθμός διείσδυσης. Όταν ο δειγματολήπτης φθάσει στο βάθος του δοχείου στρέφεται κατά 180° , ανασύρεται από το δοχείο και το περιεχόμενο του φέρεται στο δοχείο δείγματος. Γίνονται μία ή περισσότερες λήψεις προκειμένου να συγκεντρωθεί δείγμα 200 γραμμαρίων τουλάχιστον. Το δοχείο κλείνεται αμέσως μετά το τέλος της δειγματοληψίας. Η δειγματοληψία γίνεται στην ίδια παρτίδα προϊόντος.  3.2.2. Δειγματοληψία μικρών συσκευασιών προοριζομένων για τη λιανική πώληση  Μια ανέπαφη κλειστή προσυσκευασία μπορεί να αποτελέσει δείγμα. Εφόσον είναι δυνατόν χρησιμοποιούνται μία ή περισσότερες προσυσκευασίες της ίδιας παρτίδας έτσι ώστε να σχηματιστεί δείγμα 200 γραμμαρίων τουλάχιστον.  Σημείωση: Αν η ένδειξη δεν υπάρχει, χρησιμοποιούνται άλλα γνωρίσματα επιτρέποντα το σχηματισμό αντιπροσωπευτικού δείγματος.  3.2.3. Διατήρηση, αποθήκευση και μεταφορά των δειγμάτων  Βλέπε «Γενικές διατάξεις» σημεία 5 και 6.  ΙΙΙ. ΔΕΙΓΜΑΤΟΛΗΠΤΕΣ ΓΙΑ ΤΗ ΛΗΨΗ ΔΕΙΓΜΑΤΩΝ ΚΑΖΕΪΝΩΝ ΚΑΙ ΚΑΖΕΪΝΙΚΩΝ ΑΛΑΤΩΝ  1. Τύποι δειγματοληπτών  Τύπος Α: μεγάλου μήκους  Τύπος Β: μικρού μήκους  (Βλέπε σχήμα 1)  2. Υλικά  Η κοίλη υποδοχή (κουτάλι) και το στέλεχος του δειγματολήπτη πρέπει να είναι κατασκευασμένα από στιλβωμένο μέταλλο κατά προτίμηση ανοξείδωτο χάλυβα.  Η λαβή του δειγματολήπτη μεγάλου μήκους να είναι κατά προτίμηση από ανοξείδωτο χάλυβα.  Ο δειγματολήπτης μικρού μήκους πρέπει να φέρει αποσυνδέσιμη λαβή, ξύλινη ή πλαστική, στερεωμένη στο κουτάλι με σύνδεσμο λόγχης (μπαγιονέτας).  3. Σχεδίαση  3.1. Το σχήμα, το υλικό και το τελείωμα πρέπει να επιτρέπουν τον εύκολο καθαρισμό του δειγματολήπτη.  3.2. Η άκρη του κουταλιού του τύπου Α πρέπει να είναι αρκετά αιχμηρή ώστε να μπορεί να χρησιμοποιηθεί σαν ξέστρο.  3.3. Η αιχμή του κουταλιού πρέπει να είναι αρκετά οξεία για να διευκολύνει η δειγματοληψία. 4. Βασικές διαστάσεις  Οι δειγματοληψίες πρέπει να έχουν τις διαστάσεις που αναγράφονται στον παρακάτω πίνακα (με ανοχή 10 %).  (Διαστάσεις σε χιλιοστόμετρα)  1.2.3 //  //  //  //  // Τύπος Α  μεγάλου μήκους   // Τύπος Β  μικρού μήκους   //    //   //   // Μήκος κουταλιού   // 800  // 400   // Πάχος μετάλλου του κουταλιού   // 1 έως 2   // 1 έως 2   // Εσωτερική διάμετρος του κουταλιού στην αιχμή του  // 18   // 32   // Εσωτερική διάμετρος του κουταλιού στη λαβή ή στο στέλεχος   // 22   // 28   // Πλάτος της σχισμής στην αιχμή   // 4   // 20   // Πλάτος της σχισμής στη λαβή ή στο στέλεχος   // 14   // 14   //    //   //  5. Σημείωση για τη χρήση του δειγματολήπτη  5.1. Όταν πρόκειται για σκόνες που έχουν την τάση να προσκολλώνται σε μικρό ή μεγάλο βαθμό, οι δειγματολήπτες μπορούν να εισαχθούν κατακόρυφα. Ο δειγματολήπτης τύπου Α πληρούται με περιστροφή του και ανασύρεται κατακόρυφα. Ο δειγματολήπτης τύπου Β πληρούται τελείως κατά την εισαγωγή του, αλλά πρέπει να ανασύρεται με κλίση για να μην υπάρξουν απώλειες στο κατώτερό του τμήμα.  5.2. Όταν πρόκειται για ρέουσες σκόνες προσδίδεται κλίση στα δοχεία, οι δειγαμτολήπτες εισάγονται σχεδόν οριζόντια με τη σχισμή προς τα κάτω και ανασύρονται με τη σχισμή προς τα επάνω.  Σχήμα  ΔΕΙΓΜΑΤΟΛΗΠΤΕΣ ΓΙΑ ΔΕΙΓΜΑΤΟΛΗΨΙΑ ΚΑΖΕΪΝΩΝ ΚΑΙ ΚΑΖΕΪΝΙΚΩΝ ΑΛΑΤΩΝ  (Διαστάσεις σε χιλιοστόμετρα)  Διατομή ΑΑ  Διατομή ΑΑ  Διατομή ΒΒ  Τύπος Α  Τύπος Β